सरकार और समाज को जिम्मेवार पदों पर बैठे लोगों के छोटे से छोटे नैतिक अपराध पर उन्हें कठोरतम दंड देना चाहिए। यदि विधानसभा में अश्लील वीडियों देखना अपराध है तो देश की सबसे बड़ी अदालत में चैम्बर में अश्लील हरकत महा अपराध है। दोनों हरकते लोकतंत्र पर काला धब्बा हैं। सथ्य समाज पर कलंक है। ऐसे लोगों से जुड़ी पार्टियों इन्हें अपने दल से निकाल बाहर करने का नैतिक साहस दिखा कर सार्वजनिक जीवन में पारदर्शिता की शुरुआत कर सकती हैं। पर्दो में रहने वालों को मंच से खंदेड़ना लोकतंत्र ही नहीं, कानून व्यवस्था के हित में भी जरूरी है। शरीर के किसी अंग में यदि कोई कैंसर हो जाता है तब व्यक्ति की जान बचाने के लिये डॉक्टर उस शरीर से उस ग्रसित अंग को काट देता है। इसी तर्ज पर अच्छे चरित्रवान लोगों को मिल चरित्रहीन अर्थात् दागी लोगों को दाग घुलने तक राजनीति में प्रवेश वर्जित करने के कड़े नियमों को बनाना होगा। यहाँ लोक लाज और लोकतंत्र दोनों केा बचाना है। केवल गाल बजाने से स्थिति, परिस्थितियों में सुधार नहीं हो सकता।